open-index/open-wikipedia-markdown huggingface dataset:
Ītans Hoks

**Ītans Grīns Hoks** (; dzimis  Ostinā, Teksasas štatā, ASV) ir amerikāņu aktieris, filmu režisors un rakstnieks.

Savu aktiera karjeru sāka 1985. gada filmā *[[Explorers (filma)|Explorers]]*. Plašākam skatītāju lokam viņš kļuva pazīstams ar lomu 1989. gada drāmas filmā "Mirušo dzejnieku biedrība". 1990. gados viņš atveidoja galvenās lomas tādās filmās kā "Realitāte kož" (*Reality Bites*, 1994), "Gataka" (*Gattaca*, 1997) un "Lielās cerības" (*Great Expectations*, 1998). 1995. gadā filmējās filmā "Pirms saullēkta" (*Before Sunrise*) un filmējies arī turpinājumos "Pirms saulrieta" (*Before Sunset*, 2004) un "Pirms pusnakts" (*Before Midnight*, 2013). Par pēdējām divām filmām nominēts Amerikas Kinoakadēmijas balvai kategorijā "Labākais adaptētais scenārijs". Nominēts arī Kinoakadēmijas balvai kategorijā "Labākais aktieris otrā plāna lomā" par lomām filmās "Treniņa diena" (2001) un "Puikas gadi" (2014). Par filmu "Zilais mēness" (2025) nominēts Kinoakadēmijas balvai, Zelta globusa balvai un BAFTA kino balvai labākā aktiera kategorijā.

Komerciālus panākumus guva viņa filmas "Sinisters" (2012), "Tīrīšana" (2013), "Lieliskais septiņnieks" (2016) un "Melnais telefons" (2021). Saņēmis augstu kritiķu novērtējumu par lomām filmās "Maudija" (*Maudie*, 2016) un *[[First Reformed]]* (2017). Bijis arī režisors tādām filmām kā *[[Chelsea Walls]]* (2001), *[[The Hottest State]]* (2006), *[[Blaze]]* (2018) un *[[Wildcat]]* (2023).

## Filmogrāfija

## Ārējās saites
Hawke

***Hawke*** var būt:
* Ītans Hoks (*Ethan Hawke*; dzimis 1970. gadā) — amerikāņu aktieris, filmu režisors un rakstnieks
* Maija Hoka (*Maya Hawke*; dzimusi 1998. gadā) — amerikāņu aktrise, modele, dziedātāja un dziesmu autore
Uzbrucējs

**Uzbrucējs** var būt:
* Pozīcija basketbolā
** Vieglais uzbrucējs
** Spēka uzbrucējs
* Pozīcija futbolā
* Pozīcija hokejā
Giloka sala

**Giloka sala** () ir neapdzīvota, ar ledu klāta sala Anrtarktīdā, Eimerija šelfa ledāja austrumu malā. Izstiepta ziemeļu - dienvidu virzienā. Salas rietumu un dienvidu krastā vairāki klinšu atsegumi. Sala dešifrēta 1952. gadā pēc operācijas *[[Highjump]]* aerofotogrāfijām un nosaukta ASV Kara flotes leitnanta, operācijas Highjump aerofotografēšanas navigatora Roberta Giloka *(Robert A. Gillock)* vārdā.

Salas ziemeļu galā Prestona ragā ierīkota Austrālijas Antarktiskās ekspedīcijas degvielas noliktava.

## Atsauces
Hu Dzjiņtao

**Hu Dzjiņtao** (, , dzimis ) ir bijušais Ķīnas Komunistiskās partijas ģenerālsekretārs un Ķīnas Tautas Republikas prezidents.

Hu kļuva par prezidentu , kad pilnvaru termiņš beidzās viņa priekštecim Dzjanam Dzemiņam, pirms tam bija ĶTR viceprezidents. 2013. gadā Hu amatā nomainīja Sji Dzjiņpins.

Hu Dzjiņtao bieži tiek uzskatīts par pārejas līderi, kurš veicināja stabilitāti un ekonomikas izaugsmi, taču viņa laiks bija arī kritizēts par politiskās brīvības ierobežošanu un lielo uzraudzības aparātu.

## Hu Dzjiņtao loma Ķīnas izaugsmē
Atšķirībā no harizmātiskākiem līderiem, piemēram, Mao Dzeduna vai Dena Sjaopina, Hu bija pazīstams ar savu zemo profilu un pragmatiski tehnokrātisko pieeju, viņš uzsvēra stabilitāti, partijas vienotību un kolektīvo vadību. Hu Dzjiņtao popularizēja ideju par sociāli harmonisku sabiedrību, kas centās samazināt sociālās nevienlīdzības plaisu un veicināt līdzsvarotu ekonomikas izaugsmi. Tika pievērsta uzmanība nabadzības mazināšanai, vides aizsardzībai un korupcijas apkarošanai.

Hu vadības laikā Ķīnas ekonomika turpināja strauji augt, kļūstot par pasaules otro lielāko ekonomiku. Viņa laikā Ķīna 2010. gadā apsteidza Japānu kā pasaules otra lielākā ekonomika.

Hu Dzjiņtao īstenoja "miermīlīgas attīstības" politiku, cenšoties uzlabot Ķīnas attiecības ar citām valstīm un stiprināt valsts starptautisko ietekmi.

## Atsauces

## Ārējās saites
Ingvers

**Ingvers** (*Zingiber officinale*) ir ingveraugu rindas (*Zingiberales*) garšaugs. Kā garšviela tiek izmantota ingvera sakne. To var pievienot gan pamatēdieniem, gan saldajiem ēdieniem. Ingvers galvenokārt tiek audzēts tropu klimata teritorijās. Tā izcelsmes vieta ir Centrālāzija un Dienvidāzija, bet mūsdienās to audzē arī citās valstīs.

## Iegūšana

Visvairāk ingvera sakņu iegūst Indijā (2008. gadā ieguva ap 420 tūkstošiem tonnu), Ķīnā (ap 285 tūkstošiem), Indonēzijā (ap 177 tūkstošiem) un Nepālā (ap 159 tūkstošiem).

## Atsauces

## Ārējās saites
Panorama Plaza

**Panorama Plaza** ir dzīvojamo augstceltņu komplekss Rīgā, Pārdaugavā. Kompleksā bija paredzēts uzbūvēt četras divu augstumu daudzstāvu dzīvojamās augstceltnes, kā arī biroju un tirdzniecības piebūvi. Četri torņi tiktu izvietoti vienā līmenī gar ielu (divi augstākie centrā, bet zemākie ārmalās). Augstāko ēku kopējais augstums bija paredzēts 114 metri, bet zemāko 99 metri (stāvu skaits attiecīgi 32 un 27).

Projekta attīstītājs bija Turcijas koncerns MESA Group, pasūtītājs Latvijas — Turcijas kopuzņēmums SIA «Latmes Building», ģenerāluzņēmējs — Arhitektu birojs SIA "Nams", SIA "PBLC", būvuzraugs — SIA "Projektu vadības un attīstības birojs".

Projekta virzība tika uzsākta 2004. gadā un jau 2005. gada 9. februārī tika ielikts dzīvojamo ēku kompleksa pamatakmens. Pirmās "Panorama Plaza" augstceltnes celtniecība (būvlaukuma sagatavošanas darbi) tika uzsākta 2004. gadā un tika pabeigta 2006. gadā. Otrās ēkas celtniecība tika uzsākta 2005. gadā un arī ilga divus gadus. Trešās un ceturtās kompleksa ēkas celtniecība tika uzsākta attiecīgi 2007. un 2008. gadā. Tomēr 2008. gadā, saistībā ar globālo ekonomikas krīzi un nekustamā īpašuma "burbuļa" plīšanu Latvijā, projekts sākotnēji tika apturēts, bet vēlāk iesaldēts. 2010. gadā pret SIA «Latmes Building» tika sākta uzņēmuma bankrota procedūra. 2011. gadā lielākā tā kreditora Swedbank meitasuzņēmums SIA «Ektornet Residential Latvia» no maksātnespējīgā SIA «Latmes Building» nopirka nepabeigto trešo ēku. 2011. gadā "Ektornet" nopirka arī pārējo kompleksa daļu un 2013. gadā pārdeva dzīvojamo kompleksu tālāk, saglabājot sev iznomāšanai tikai kompleksa tirdzniecības un darījumu centru. Šai laikā tika plānots turpināt neuzbūvēto torņu celtniecību. Par jauno dzīvojamo ēku īpašnieku kļuva 2012. gadā radītā SIA "Rossel" un pārsauca projekta dzīvojamo ēku daļu par "Panorama Residence".

2017. gadā četrstāvīgajā biroju un tirdzniecības ēkā izcēlās ugunsgrēks, kurš tika likvidēts bez cietušajiem un bīstamiem ēkas bojājumiem. Līdz tam ēkā regulāri bijušas ugunsgrēka viltus trauksmes drošības sistēmu pārāk augstās jutības dēļ.

2019. gadā pirmās divas celtnes funkcionēja, pārējo celtniecība joprojām nevirzījās un pa puscelto trešo ēku reizēm lodāja pusaudži.

2021. gadā būvdarbi objektā atsākušies.

## Kompleksā ietilpstošās ēkas

## Skatīt arī
* Rīga
* Zemgales priekšpilsēta
* Pleskodāle — Rīgas apkaime
* Tipveida dzīvojamā apbūve Rīgā

## Atsauces

## Ārējās saites

* Ēku kompleksa profils portālā SkyscraperCity
Kolbeka arhipelāgs

**Kolbeka arhipelāgs** () ir nelielu klinšainu salu arhipelāgs ziemeļrietumos no Bērda raga Mosona krastā Antarktīdā. Arhipelāgu 1930. gada janvārī atklāja BANZARE ekspedīcija Daglasa Mosona vadībā un nosauca par godu ekspedīcijas kuģa *Discovery* virsniekam V. Kolbekam (*W.R. Colbeck*).

Kolbeka salās ierīkota Austrālijas Antarktiskās ekspedīcijas patversme Kolbekhata (*Colbeck Hut*), kas paredzēta netālu esošās Teilora glečera pingvīnu kolonijas izpētes personāla vajadzībām.

## Atsauces
Teofilo Kubiljass

**Teofilo Huans Kubiljass Arisaga** (; dzimis ) ir bijušais peruāņu futbola pussargs. Viņš tiek uzskatīts par ievērojamāko Peru futbolistu un vienu no visu laiku labākajiem Dienvidamerikas spēlētājiem.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Sava jauneklīgā izskata dēļ saukts par ***El Nene*** *(zēns)*, viņš bija Peru futbola izlases sastāvā, kad tā uzvarēja 1975. gada Copa América turnīrā. Viņš palīdzēja Peru sasniegt ceturtdaļfinālu 1970. un vēlreiz 1978. gada Pasaules kausā un 1972. gadā tika atzīts par Dienvidamerikas Gada futbolistu.

Kubiljass bija pussargs ar lieliskām tehniskajam prasmēm, spēcīgu sitienu un teicamu dribla tehniku. Viņš bieži vien izpildīja arī brīvsitienus. Viņš bija arī ražīgs vārtu guvējs, karjeras laikā gūstot 515 vārtus. Viņa desmit Pasaules kausa finālturnīros gūtie vārti ierindo viņu septītajā vietā, bet pussargu konkurencē viņš šajā rādītājā ir labākais. Ar 81 spēlē gūtiem 26 vārtiem viņš ir visu laiku rezultatīvākais Peru izlases spēlētājs. IFFHS aptaujā par 20. gadsimta labāko futbolistu viņš ierindojās 48. vietā. 2004. gadā Pelē iekļāva Kubiljasu starp 125 labākajiem futbolistiem vēsturē. 2008. gada februārī, lai atzīmētu Brazīlijas futbola izlases pirmā Pasaules kausa 50 gadadienu, viņš tika iekļauts Dienvidamerikas pēdējo 50 gadu *Pirmajā Visu Zvaigžņu komandā*.

## Karjeras statistika

|-
|1966||rowspan="7"|Alianza Lima||rowspan="7"|Primera División||23||19|||||||||||23||19
|-
|1967||25||9|||||||||||25||9
|-
|1968||25||19|||||||||||25||19
|-
|1969||11||5|||||||||||11||5
|-
|1970||27||22|||||||||||27||22
|-
|1971||29||22|||||||||||29||22
|-
|1972||29||14|||||||6||6||35||20

|-
|1973-74||Basel||Super League||10||3||2||2||2||2||14||7

|-
|1973-74||rowspan="4"|Porto||rowspan="4"|Portuguese Liga||12||4||2||2||colspan="2"|-||14||6
|-
|1974-75||30||9||4||4||4||2||38||15
|-
|1975-76||29||28||5||3||4||4||38||35
|-
|1976-77||14||7||2||1||2||1||18||9

|-
|1977||rowspan="2"|Alianza Lima||rowspan="2"|Primera División||32||23|||||||||||32||23
|-
|1978||15||12|||||||10||7||25||19

|-
|1979||rowspan="5"|FL Strikers||rowspan="5"|North AmericanSoccer League||32||16|||||||||||32||16
|-
|1980||34||18|||||||||||34||18
|-
|1981||34||19|||||||||||34||19
|-
|1982||18||4|||||||||||18||4
|-
|1983||23||8|||||||||||23||8

|-
|1984||Alianza Lima||Primera División||4||4||||||||||4||4

|-
|1985||South Florida Sun||USL||6||3||||||||||6||3

|-
|1987||Alianza Lima||Primera División||13||3|||||||||||13||3

|-
|1988||Miami Sharks||ASL||16||7||||||||||16||7
233||152||0||0|||16||13||249||165
10||3||2||2||2||2||14||7
85||48||13||10||10||7||108||65
163||75||0||0|||0||0||163||75
**491**||**278**||**15**||**12**|||**28**||**22**||**534**||**312**
|}

## Atsauces

## Ārējās saites
* Teofilo "Nene" Cubillas and the Exclusive Nature of True Legendary Status 
* CubillasInc.com and Nene Cubillas Camp Futbol - oficiālā vietne

* RSSSF.com - Vārtu guvumi starptautiskās spēlēs
* Teofilo Kubiljasa vesture
Bertuci

**Bertuci** () ir itāļu cilmes uzvārds. Cilvēki ar šo uzvārdu:
* Tailers Bertuci (*Tyler Bertuzzi*; 1995) — Kanādas hokejists;
* Tods Bertuci (*Todd Bertuzzi*; 1975) — Kanādas hokejists.
Lina Grinčikaite

**Lina Grinčikaite** (, dzimusi  Klaipēda, Lietuvā) ir lietuviešu vieglatlēte - sprinta distanču skrējēja. 2009. gada Universiādē viņa izcīnīja zelta medaļu 100 m skrējienā. 2012. gada Eiropas čempionātā izcīnīja bronzas medaļu. Viņa ir pirmā Lietuvas sprintere, kas Olimpiskajās spēlēs sasniegusi pusfinālu.

## Personiskie rekordi
* 60 m − 7,30 (2009)
* 100 m — 11,31 (2009)
* 200 m — 23,33 (2008)
* 4 x 100 m — 43,95 (2008, NR)

## Atsauces

## Ārējās saites
Stefanija Raisa

**Stefanija Luīza Raisa** (; dzimusi  Brisbenā, Austrālijā) ir bijusī austrāliešu peldētāja.

Viņa ir piedalījusies divās Olimpiskajās spēlēs (, ). 2008. gadā Pekinā izcīnījusi trīs zelta medaļas. Bijusi vairāku pasaules rekordu īpašniece. Pasaules čempionātos garajā baseinā ir izcīnījusi 2 sudraba un 5 bronzas medaļas. 2009. gada 26. janvārī saņēma Austrālijas Ordeni.

2014. gada aprīlī paziņoja par profesionālo sporta gaitu beigām.

## Atsauces

## Ārējās saites
Raisa

**Raisa** var būt:
* Stefanija Raisa (*Stephanie Rice*), ir austrāliešu peldētāja (dzimusi 1988.),
* Kondolīza Raisa (*Condoleezza Rice*), ir amerikāņu profesore, diplomāte un rakstniece (dzimusi 1954.).
The All-American Rejects (albums)

***The All-American Rejects*** ir amerikāņu rokgrupas *[[The All-American Rejects]]* debijas studijas albums, kas tika laists klajā  ASV un  Lielbritānijā. Albums tika izdots sadarbībā ar ierakstu kompānijām Dreamworks Records un Doghouse Records.  albums tika sertificēts pēc RIAA sistēmas kā "platīns" (*platinum*), ņemot vērā to, ka albuma pārdošanas rādītāji ASV pārsniedza 1 miljonu eksemplārus. Kanādā tas tika sertificēts kā "zelts" par pārdotām 50 000 kopijām.

## Dziesmu saraksts

## Atsauces

## Ārējās saites
* Grupas oficiālā mājaslapa
Pāvels Dacjuks

**Pāvels Dacjuks** (; dzimis  Sverdlovskā, Krievijas PFSR) ir bijušais profesionāls krievu hokejists, centra uzbrucējs, bijis Krievijas hokeja izlases dalībnieks,  Trīs zeltu kluba biedrs. Līdz (2021) pārstāvēja KHL klubu Jekaterinburgas "Avtomobilist", un bija tās kapteinis.

2024. gada novembrī Dacjuks uzņemts arī Hokeja slavas zālē.

## Spēlētāja karjera
14 sezonas aizvadījis NHL vienībā Detroitas "Red Wings". Kopā ar "Red Wings" divreiz ieguva Stenlija kausu 2002. un 2008. gadā. Savas karjeras laikā ir spēlējis Krievijas Superlīgas klubos Jekaterinburgas "Spartak", Jekaterinburgas "Dinamo", Kazaņas "Ak Bars" un Maskavas "Dinamo". Kopā ar Krievijas izlasi izcīnījis bronzas medaļu 2002. gada ziemas olimpiskajās spēlēs, sudrabu 2010. gada Pasaules čempionātā, bronzu 2005. gada Pasaules čempionātā un zeltu 2012. gada Pasaules čempionātā.
## Atsauces

## Ārējās saites
* 
* Oficiālā mājaslapa 
* NHL.com profils 
* The Internet Hockey Database profils 
* Никто не владел клюшкой так технично и виртуозно, как это делал Павел Дацюк. (krieviski)

## Atsauces
Tīna Tērnere

**Tīna Tērnere** (; dzimusi **Anna Meja Buloka** ()  Natbušā, Tenesī štatā, ASV, mirusi  Kūsnahtā, Šveice) bija amerikāņu dziedātāja, dziesmu autore, dejotāja, rakstniece un aktrise.

## Profesionālie panākumi
Tērneres muzikālā karjera ilga 65 gadus. Par saviem darbiem viņa saņēmusi daudzas balvas (tai skaitā 11 Grammy balvas) un par ieguldījumu rokmūzikas attīstībā iemantojusi titulu "Rokenrola karaliene" (*The Queen of Rock 'n' Roll*). Tīna Tērnere ir viena no pasaulē ievērojamākajām mūziķēm, tāpat viņu uzskata par visvairāk panākumus guvušo sieviešu kārtas rokmūziķi un žurnāls *[[Rolling Stone]]* viņu nosauca par vienu no visu laiku labākajiem dziedātājiem. Savus ierakstus viņa pārdevusi vairāk nekā 200 miljonos kopiju. Izdevusi 10 studijas albumus, piedalījusies kā dziedātāja 96 filmu skaņu celiņu ierakstos. Dažās filmās piedalījusies arī kā aktrise. Nozīmīgāko no savām lomām Tērnere atveidojusi filmā "Trakais Makss 3" (*Mad Max Beyond Thunderdome*, 1985), par ko saņēma *Image Award* balvu kā izcilākā aktrise galvenajā lomā.

## Personīgā dzīve
Savu karjeru Tērnere uzsāka kopā ar mūziķi Aiku Tērneru. Viņi iepazinās 1959. gadā, apprecējās 1962. gadā. Kopdzīves laikā Aiks bija vardarbīgs un neuzticīgs pret sievu, un atkarīgs no narkotikām. 1976. gadā Tīna Tērnere viņu pameta un 1978. gadā viņi izšķīrās oficiāli.

Kopš 1994. gada Tērnere apmetās uz dzīvi Šveicē, īpašumā Cīrihes ezera krastā. 2013. gadā viņa ieguva Šveices pilsonību. Tajā pašā gadā, pēc 27 gadus ilgām attiecībām, Tērnere apprecējās ar savu partneri, Vācijā dzimušu mūzikas ierakstu producentu Ervinu Bahu.

2023. gada 24. maijā Tērnere pēc ilgstošas ​​slimības nomira savās mājās Kūsnahtā, Šveicē, 83 gadu vecumā.

## Diskogrāfija
[thumb|180px|Tīna kopā ar [Aiks Tērners|Aiku Tērneru 1972. gadā, uzstājoties Hamburgā, Vācijā]]

## Atsauces

## Ārējās saites

* Tīnas Tērneres profils vietnē ''AllMusic'' 

* Biography  Tīnas Tērneres biogrāfija fanu kluba mājaslapā
Tērnere

**Tērnere** var būt:

* Ketlīna Tērnere (*Kathleen Turner*; 1954) — amerikāņu aktrise;
* Sofija Tērnere (*Sophie Turner*; 1996) — angļu aktrise;
* Tīna Tērnere (*Tina Turner*; īstajā vārdā *Anna Meja Buloka*; 1939—2023) — amerikāņu dziedātāja.

## Skatīt arī
* Tērners
Torstens Fringss

**Torstens Fringss** (; dzimis  Virzēlenē, Rietumvācijā) ir vācu futbola treneris un bijušais futbolists, spēlējis pussarga pozīcijā.

Savu profesionāļa karjeru uzsāka 1994. gadā Āhenes "Alemannia" kluba sastāvā. Kopā ar Minhenes "Bayern" 2005. gadā kļuva par Bundeslīgas čempionu. Kopā ar Vācijas izlasi izcīnījis 2. vietu 2002. gada FIFA Pasaules kausā, 3. vietu 2006. gada FIFA Pasaules kausā un 2. vietu 2008. gada Eiropas čempionātā.

Trenera karjeru sāka 2013. gadā Brēmenes "Werder" kluba sistēmā. 2016. gada decembrī iecelts par *Darmstadt 98* galveno treneri.

## Karjeras statistika

|-
|1994—95||rowspan="3"|Alemannia Aachen||rowspan="3"|Rietumu reģionālā līga||6||0||colspan="2"|-||colspan="2"|-||colspan="2"|-||6||0
|-
|1995—96||32||12||colspan="2"|-||colspan="2"|-||colspan="2"|-||32||12
|-
|1996—97||19||1||colspan="2"|-||colspan="2"|-||colspan="2"|-||19||1
|-
|1996—97||Werder Bremen II||Ziemeļu reģionālā līga||1||1||colspan="2"|-||colspan="2"|-||colspan="2"|-||1||1
|-
|1996—97||rowspan="6"|Werder Bremen||rowspan="15"|Bundeslīga||15||0||colspan="2"|-||colspan="2"|-||colspan="2"|-||15||0
|-
|1997—98||28||2||2||0||colspan="2"|-||3||0||33||2
|-
|1998—99||23||3||4||3||colspan="2"|-||12||3||39||9
|-
|1999—00||33||3||4||0||2||0||9||0||48||3
|-
|2000—01||30||1||2||0||colspan="2"|-||5||0||37||1
|-
|2001—02||33||6||1||0||colspan="2"|-||2||0||36||6
|-
|2002—03||rowspan="2"|Borussia Dortmund||31||6||2||0||1||0||12||2||46||8
|-
|2003—04||16||4||colspan="2"|-||1||0||colspan="2"|-||17||4
|-
|2004—05||Bayern Munich||29||3||6||0||2||1||8||1||45||5
|-
|2005—06||rowspan="6"|Werder Bremen||28||3||4||1||2||0||10||1||44||5
|-
|2006—07||33||1||colspan="2"|-||2||1||14||2||49||4
|-
|2007—08||11||1||colspan="2"|-||1||0||2||0||14||1
|-
|2008—09||30||4||5||0||colspan="2"|-||13||0||48||4
|-
|2009—10||30||6||6||0||colspan="2"|-||9||4||45||10
|-
|2010—11||32||6||1||0||colspan="2"|-||6||1||39||7

|-
|2011||rowspan="2"|Toronto FC||rowspan="2"|MLS||13||0||0||0||colspan="2"|-||6||0||19||0
|-
|2012||20||2||3||0||colspan="2"|-||2||0||25||2
|-
460||63||37||4||11||2||105||14||613||83
33||2||3||0||0||0||8||0||44||2
493||65||40||4||11||2||113||14||657||85
|}

## Atsauces

## Ārējās saites

* Oficiālā mājaslapa  

* Brēmenes "Werder" profils 
* Fussballdaten.de profils
Breakout

***Breakout*** ir amerikāņu dziedātājas Mailijas Sairusas otrais studijas albums, kas tika izdots  sadarbībā ar ierakstu kompāniju Hollywood Records. Albums galvenokārt ir saņēmis pozitīvas kritiķu atsauksmes. Tāpat tas ir ticis sertificēts vairākās valstīs zelta vai platīna disku.

## Dziesmu saraksts
### Standarta izdevums

### Japānas izdevums

### Deluxe edition

### Platīna izdevums

## Ārējās saites
* Mailijas Sairusas oficiālā mājaslapa
Puspērtiķi

Par **puspērtiķiem** sauc visas primātu (*Primates*) sugas, kuras pieder slapjdeguna pērtiķu (*Strepsirrhini*) apakškārtai, kā arī tarsiju dzimtas (*Tarsiidae*) sugas no sausdeguna pērtiķu (*Haplorrhini*) apakškārtas. Ir pieņemts uzskatīt, ka puspērtiķi ir primitīvāki nekā pērtiķi un cilvēkpērtiķi. 

Pirms neilga laika visi puspērtiķi bija apvienoti vienā puspērtiķu apakškārtā (*Prosimiae*). Tomēr DNS pētījumi un atklājumi ir ieviesuši izmaiņas primātu klasifikācijā. Puspērtiķi tika sadalīti divās daļās: slapjdegunu pērtiķu apakškārtā un tarsiju dzimtā, kura tika sistematizēta sausdeguna pērtiķu apakškārtā. 

Puspērtiķi ir sastopami Āfrikā un Dienvidaustrumāzijā. Turklāt visi primāti, kas dzīvo Madagaskarā, ir puspērtiķi.

## Īpašības
Pēc pazīmju kompleksa puspērtiķi ir uz robežas starp kukaiņēdājiem un pērtiķiem. Apmēram 75% no puspērtiķiem ir nakts dzīvnieki, un kā visiem nakts dzīvniekiem puspērtiķiem, ieskaitot arī tos, kuri ir aktīvi dienā, acī ir gaismas membrāna (*tapetum lucidum*), kas nodrošina gaismas atstarošanos, uzlabojot redzi tumsā. Šāds gaismas paklājs iztrūkst tikai tarsijiem, kas ir viena no īpašībām, kas norāda uz tarsiju tuvāko radniecību ar pērtiķiem un cilvēkpērtiķiem, nekā ar pārējiem puspērtiķiem. Visiem puspērtiķiem ir ļoti laba dzirde, un to ausis ir kustīgas, ar iespēju tās kustināt neatkarīgi vienu no otras.

Visi puspērtiķi, izņemot tarsiji ir spējīgi paši saražot C vitamīnu. Turpretī tarsijiem, pērtiķiem un cilvēkpērtiķiem C vitamīns ir jāuzņem ar barību.

## Klasifikācija
Sekojošā klasifikācija atspoguļo puspērtiķu sistemātiku primātu klasifikācijā.

* kārta Primāti (*Primates*)
** apakškārta Slapjdeguna pērtiķi (*Strepsirrhini*)
*** virsdzimta Lemurveidīgie (*Lemuriformes*)
**** dzimta Peļlemuri (*Cheirogaleidae*)
**** dzimta Slaidpirkstaiņi (*Daubentoniidae*)
**** dzimta Lemuri (*Lemuridae*)
**** dzimta Slaidlemuri (*Lepilemuridae*)
**** dzimta Indri (*Indriidae*)
*** virsdzimta Lorveidīgie (*Lorisiformes*)
**** dzimta Lori (*Lorisidae*)
**** dzimta Galago (*Galagidae*)
** apakškārta Sausdeguna pērtiķi (*Haplorrhini*)
*** infrakārta Tarsiji (*Tarsiiformes*)
**** dzimta Tarsiji (*Tarsiidae*)
*** infrakārta Augstākie primāti (*Simiae* jeb *Simiiformes*)
## Atsauces
Jaunais gads

[thumbnail|235px|Jaunā gada uguņošana [Čīle|Čīlē]]
**Jaunais gads** ir svētki, kad tiek svinēts jauna kalendārā gada sākums, mūsdienās vairumā valstu, kur lieto Gregora kalendāru, to atzīmē 1. janvārī. 

Jauno gadu sāk gaidīt jau vienu dienu iepriekš, tas ir, Vecgada vakarā. Tiklīdz pulkstenis sit pusnakti, tā Jaunā gada iestāšanās parasti tiek atzīmēta ar salūtu, šampanieša glāzi un/vai laimes liešanu. Papildus tam cilvēki viens otru apsveic ar frāzi "Laimīgu Jauno gadu!".  

Dažādās pasaules valstīs ir dažādi svinību veidi, piemēram, Spānijā ir tradīcija ēst 12 vīnogas, vienu par katru pusstundas sitienu, Jaunzēlandē un Austrālijā tiek svinēts ar milzīgām uguņošanas šoviem. Atsevišķās valstīs Jaunais gads tiek atzīmēts arī ar karnevālu.  

## Vēsture
Jaunā gada svinēšana ir sena tradīcija, kas sakņojas gan reliģiskās, gan pasaulīgās praksēs. Senajos laikos cilvēki svinēja Jauno gadu saskaņā ar saules ciklu vai pēc Mēness fāzēm. Senie šumeri (ap 2000. gadu pirms mūsu ēras) bija pirmie, kas ieviesa Jaunā gada svinības. Viņi svinēja Jauno gadu pavasara ekvinokcijā, kas bija saistīta ar ražas ciklu un dabas atdzimšanu.

Romas impērijā Jaunais gads sākotnēji tika svinēts martā, bet 46. gadā pirms mūsu ēras, imperators Jūlijs Cēzars ieviesa jaunu kalendāru — Jūlija kalendāru, kas noteica 1. janvāri kā Jaunā gada pirmo dienu. Tas tika darīts, lai padarītu gada sākumu saskaņotāku ar saules ciklu. Šī diena sākotnēji bija veltīta Romas dievībai Janusam, kas bija vārtsargs un divu sejām, simbolizējot pagātni un nākotni. Tādējādi 1. janvāris tika saistīts ar jaunu sākumu, jaunām iespējām un cerībām.

Pirmo reizi Jaunā gada svinēšana tika ieviesta Eiropā pēc Gregora kalendāra ieviešanas 1582. gadā. Latvijā Jaunais gads tika ieviests līdz ar kristietības pieņemšanu un lēnām kļuva par galvenajiem sabiedriskiem svētkiem.

Ar laiku Jaunā gada svinības kļuva populāras visā pasaulē, un lielākā daļa valstu ieviesa 1. janvāri kā oficiālu Jaunā gada sākuma datumu.

## Pirotehnika
Jaungada svinībās aktīvi izmanto dažādus pirotehniskos izstrādājumus: uguņošana, bengāliskā uguns, romiešu sveces, lielas un mazas petardes un citus.

Pirotehnisko izstrādājumu izmantošana Jaunā gada svinībās sākās Āzijas valstīs, vispirms Ķīnā, jo tika uzskatīts, ka skaļais troksnis un spilgtā gaisma, kas rodas, sprāgstot šaujampulverim, var aizdzīt ļaunos garus. Vēlāk šī tradīcija izplatījās visā pasaulē.

Pirotehnisko izstrādājumu izmantošana lielos daudzumos, tostarp nepilngadīgajiem, rada potenciāli ugunsbīstamu un traumām bīstamu situāciju, tāpēc Jaungada nakts tiek uzskatīta par gada noslogotāko periodu ugunsdzēsības un glābšanas dienestu darbā.

## Skatīt arī

* Ziemassvētku egle
* Ziemassvētki
* Ķīniešu Jaunais gads

## Atsauces
Kazarmas

[right|300px|thumb|Kazarmas [Bādene-Virtemberga|Bādenē-Virtembergā]]
**Kazarmas** ir specializētas ēkas, kas domātas karaspēka daļas personālsastāva pastāvīgai izvietošanai.

Tās var būt gan kā atsevišķas ēkas noteiktā teritorijā, gan arī kā slēgts ēku komplekss. Kazarmās atrodas dzīvojamās, dienesta un mācību telpas. Tās nereti sauc par disciplīnas kalvēm. Disciplīnas uzturēšanai palīdz tas, ka kazarmās karavīri ir atdalīti no civilās dzīves. Pirmās kazarmu tipa ēkas parādījās jau Senajā Romā un Kartāgā. Vēlāk kazarmu celtniecība atjaunojās līdz ar patstāvīgas armijas izveidošanos. 16. gadsimtā tās sāka celt Spānijā, 17. gadsimtā Francijā un citās valstīs. Mūsdienās kazarmas parasti ir iežogotas un ieeja tajās tiek apsargāta. Biežāk tajās izvieto obligātā militārā dienestā dienošos karavīrus, bet profesionālā militārā dienesta karavīri var izvēlēties, kur dzīvot laikā ārpus mācībām un dienesta. Kazarmas pastāv ne tikai karaspēkā, bet arī dažādās militarizētās institūcijās, organizācijās, piemēram, policijā.

## Atsauces
Federālais izmeklēšanas birojs

**ASV Federālais izmeklēšanas birojs** (), plašāk pazīstams ar akronīmu **FIB**, ir Amerikas Savienoto Valstu tieslietu departaments, kas darbojas gan kā federālo noziegumu izmeklēšanas iestāde, gan kā iekšējās izmeklēšanas aģentūra. FIB vadība atrodas ASV galvaspilsētā Vašingtonā. Visā valstī ir izvietoti 56 galvenie biroji, kā arī vairāk nekā 400 biroji, kas izvietoti mazākās ASV pilsētās. FIB tika dibināts 1908. gadā.

FIB galvenie uzdevumi ir pasargāt ASV no teroristu uzbrukumiem, aizsargāt ASV pret ārvalstu izlūkdienestiem un spiegošanu, korupcijas apkarošana, aizsargāt pilsoņu tiesības.
## Vēsture

Edgars Hūvers strādāja par FIB direktoru no 1924. līdz 1972. gadam, kopā 48 gadus strādājot  (BOI),  (DOI) un FIB. Viņš bija galvenokārt atbildīgs par Zinātniskās noziegumu atklāšanas laboratorijas jeb FIB laboratorijas izveidi, kas oficiāli tika atvērta 1932. gadā, kā daļa no viņa darba, lai profesionalizētu valdības veiktās izmeklēšanas dažādu noziegumu izmeklēšanā. Hūvers bija būtiski iesaistīts lielākajā daļā lielo skaļo lietu un projektu, ko FIB apstrādāja viņa pilnvaru laikā. Bet, Hūvera Biroja direktora amatā pavadītais laiks tiek vērtēts ļoti pretrunīgi, īpaši tā vēlākajos gados. Pēc Hūvera nāves Kongress pieņēma tiesību aktus, kas ierobežoja nākamo FIB direktoru pilnvaru termiņu līdz desmit gadiem.

## Atsauces

## Ārējās saites

* FIB oficiālā mājaslapa
Holmbejs

**Holmbejs** (, ) ir ap 30 km plats atvērts līcis Sadraudzības jūras piekrastē Antarktikā. Izvietojies iepretī Framnēsa kalniem Mosona krasta piekrastē. Līci nokartēja pēc Lāša Kristensena ekspedīcijas (1936—1937) aerfotogrāfijām un nosauca par 'salu līci' (*holme* — 'saliņa') pēc daudzajām līcī esošajām salām. Lielākās salas un salu grupas ir Fletailendas, Rūkeri salas (aizsargājama teritorija), Velča sala.

Līča dienvidaustrumu krastā izvietojusies Austrālijas polārstacija Mosona, Fletailendās — vasaras stacija Bešervēzailenda.

## Atsauces

## Ārējās saites
* Holmbeja karte
STS-116

**STS-116** bija viena no Space Shuttle misijām uz Starptautisko kosmosa staciju. Ekspedīcija tika veikta ar Discovery kosmoplānu. Pacelšanās bija paredzēta , bet to atcēla zemas mākoņu segas dēļ. Discovery veiksmīgi pacēlās otrajā mēģinājumā  01:47:35 UTC. Tā bija pirmā Space Shuttle kosmosa kuģa pacelšanās nakts apstākļos kopš STS-113 pacelšanās .

## Ārējās saites

* STS-116 NASA mājaslapā
Martēns Senluī

**Martēns Senluī** (; dzimis ) ir bijušais kanādiešu hokejists, spēlējis labās malas uzbrucēja pozīcijā, bijis Kanādas hokeja izlases dalībnieks. 2018. gadā uzņemts Hokeja slavas zālē.

## Spēlētāja karjera
2004. gada Stenlija kausa ieguvējs "Lightning" kluba sastāvā, piedalījies 5 NHL All-Star spēlēs (2003, 2004, 2007, 2008, 2009). Vēl ir spēlējis NHL kluba Kalgari "Flames" sastāvā. 2013.—14. gada sezonā kopā ar "Rangers" sasniedza Stenlija kausa finālu, tajā gan piekāpjoties Losandželosas "Kings" hokejistiem. 2015. gada jūlijā paziņoja par karjeras noslēgšanu.

Kopā ar Kanādas izlasi kļuvis par 2014. gada olimpisko čempionu, piedalījies 2006. gada ziemas olimpiskajās spēlēs Turīnā, kā arī 2008. un 2009. gada Pasaules čempionātos, abos turnīros tika izcīnīta sudraba medaļa.

## Trenera karjera
2022.gada 9.februārī tika apstiprināts par NHL kluba Monreālas "Canadiens" pagaidu galveno treneri. Un 2022. gada 1. jūnijā Senluī parakstīja pilnvērtīgu 3. gadu līgumu par darbu galvenā trenera amatā ar komandu.

## Atsauces

## Ārējās saites
* 
* The Internet Hockey Database profils
Skola (nozīmju atdalīšana)

**Skola** var būt:
* skola — mācību iestāde;
* Andželo Skola (*Angelo Scola*), itāļu kardināls (dzimis 1941. gadā);
* Etore Skola (*Ettore Scola*), itāļu kinorežisors un scenārists (1931—2016);
* Luiss Skola (*Luis Scola*), argentīniešu basketbolists (dzimis 1980. gadā).
Peidža

**Peidža** ir angļu uzvārds. Cilvēki ar šādu uzvārdu:

* Dženisa Peidža (*Janis Paige*; 1922—2024), amerikāņu aktrise un dziedātāja;
* Eliots Peidžs, iepriekš zināms kā Elena Peidža (*Ellen Page*; dzimis 1987. gadā), kanādiešu aktieris;
* Džeraldīna Peidža (*Geraldine Page*; 1924 — 1987), amerikāņu aktrise.

## Skatīt arī
* *[[Page]]*
* Peidžs
Luiss Skola

**Luiss Skola** (; dzimis  Buenosairesā) ir bijušais Argentīnas basketbolists, spēlēja spēka uzbrucēja pozīcijā, Argentīnas basketbola izlases dalībnieks. Karjeru beidza Itālijas basketbola līgas A sērijas klubā *[[Pallacanestro Varese]]*, kurā šobrīd darbojas kā funkcionārs. Iepriekš ar panākumiem spēlējis Spānijas ACB līgā, Eirolīgā, kā arī NBA, kur dažādu klubu sastāvos aizvadījis desmit sezonas.

## Karjera
2002. gada NBA draftā viņu izvēlējās Sanantonio "Spurs" otrajā drafta izvēles kārtā ar kopējo 55. kārtas numuru. Pirmās piecas sezonas NBA aizvadīja Hjūstonas "Rockets" sastāvā, 2012.—2013. gada sezonu aizvadīja Fīniksas "Suns" sastāvā, pēc tam spēlēja Indiānas "Pacers". Karjeras laikā ir spēlējis arī Argentīnas, Spānijas un Ķīnas klubos. L. Skolam ir Argentīnas un Spānijas pilsonība.

Kopā ar Argentīnas izlasi ir svinējis uzvaru 2004. gada olimpiskajās spēlēs, savukārt 2008. gada olimpiskajās spēlēs viņā pārstāvētā Argentīnas izlase izcīnīja bronzas medaļu. Izlases sastāvā spēlējis piecās olimpiskajās spēlēs, 2016. gada olimpiādē Rio L. Skola bija Argentīnas delegācijas karognesējs olimpisko spēļu atklāšanas ceremonijā. Nacionālās izlases karjeru noslēdza 2021. gada augustā 2020. gada olimpiskajās spēlēs Tokijā 41 gada vecumā.

L. Skola ar Argentīnas izlasi ir sudraba medaļas laureāts divos Pasaules čempionātos (2002 un 2019), bet Amerikas čempionātā basketbolā ir izcīnījis kopā 7 dažāda kaluma medaļas.

2021. gada septembrī L. Skola paziņoja par spēlētāja karjeras beigām un tika apstiprināts par pēdējā kluba, kurā spēlēja, Itālijas basketbola līgas A sērijas kluba *[[Pallacanestro Varese]]* izpilddirektoru.

## Atsauces

## Ārējās saites
Eliots Peidžs

**Eliots Peidžs** (; dzimusi  Helifeksā, Jaunskotijā, Kanādā kā **Elena Peidža** (*Ellen Page*)) ir Kanādas aktieris. Pirms dzimuma maiņas operācijas nominēta Zelta globusa, BAFTA un Amerikas Kinoakadēmijas balvām kā labākā aktrise par galveno lomu 2007. gada komēdijdrāmā "Džuno". Pēc tam Peidžs ir filmējies filmās "Ledene", "Pirmsākums", "Gudrie ļaudis" (*Smart People*), "X-cilvēki: Pēdējā sadursme", "Meitene uz skrituļslidām" (*Whip It*).

2021. gada martā Peidžs kļuva par pirmo vīriešu dzimuma transpersonu, kura fotogrāfija izmantota uz žurnāla *[[Time]]* vāka.

## Atsauces

## Ārējās saites
Hannah Montana 2/Meet Miley Cyrus

***Hannah Montana 2/Meet Miley Cyrus*** ir otrais Disney Channel TV seriāla "Hanna Montana: Dubultā dzīve" skaņu celiņš un Mailijas Sairusas debijas studijas albums. Albums tika izdots . Albums sastāv no diviem diskiem — pirmajā ir 10 Hannas Montanas dziesmas no TV seriāla otrās sezonas, otrajā diskā ir Mailijas Sairusas izpildītās 10 dziesmas.

## ''Hannah Montana 2'' dziesmu saraksts

## ''Meet Miley Cyrus'' dziesmu saraksts

## Albuma pārdošanas rādītāji

## Atsauces

## Ārējās saites
* Mailijas Sairusas oficiālā mājaslapa
Bešervēzailenda

**Bešervēzailenda** () ir Austrālijas vasaras polārstacija Antarktīdas piekrastē. Izvietota Bešervēza salas ziemeļrietumos, 3,2 km no Mosonas polārstacijas. Izveidota 1991./1992. gada sezonā Adelijas pingvīnu kolonijas pētījumu programmas veikšanai. Stacija sastāv no četrām stiklaplasta būdām (2 *Apple Hut* un 2 *Googie Hut*), kurās izvietotas dzīvojamās telpas un laboratorijas, kā arī noliktavas.

## Atsauces

## Ārējās saites
* Bešervēza salas karte
* Béchervaise Island
Andrejs Siļnovs

**Andrejs Siļnovs** (; dzimis  Šahti, PSRS) ir krievu vieglatlēts, startē augstlēkšanas sacensībās. Viņš ir pašreizējais olimpiskais čempions.

A. Siļnovs uzvarēja 2006. gada Eiropas čempionātā ar jaunu čempionāta un personīgo rekordu. 2006. gada Pasaules vieglatlētikas finālā viņš ieguva 2. vietu. Startēja 2007. gada Pasaules čempionātā, kur ieņēma 11. vietu. 2008. gadā viņš uzvarēja divās lielākajās vieglatlētikas sacensībās 2008. gadā — Olimpiskajās spēlēs Pekinā un Pasaules vieglatlētikas finālā. 2009. gada sezonu viņš izlaida traumas dēļ un atgriezās 2010. gada sākumā.

## Atsauces

## Ārējās saites
The Time of Our Lives

***The Time of Our Lives*** ir amerikāņu dziedātājas Mailijas Sairusas pirmais EP ieraksts, kas tika izdots  sadarbībā ar ierakstu kompāniju Hollywood Records. Albums tika sertificēts ar platīna disku Spānijā un ASV, zelta disku Austrālijā, Vācijā, Ungārijā, Jaunzēlandē un Lielbritānijā.

## Dziesmu saraksts

**International CD and bonus DVD**

DVD
# "Party in the U.S.A." (music video) — 3:21
# "The Climb" (music video) — 3:49

## Atsauces

## Ārējās saites
* Mailijas Sairusas oficiālā mājaslapa
Jonas Brothers

**Jonas Brothers** bija amerikāņu popgrupa, kas tika dibināta 2005. gadā Ņūdžersijā, bet beidza pastāvēt 2013. gadā. Grupas dalībnieki bija trīs brāļi: Pols Kevins Džonass, Džozefs Ādams Džonass un Nikolass Džerijs Džonass. 2008. gadā grupas dalībnieki filmējās filmā "Roka nometne" (*Camp Rock*). Grupa ir izdevusi 4 studijas albumus: *[[It's About Time]]*, *[[Jonas Brothers (albums)|Jonas Brothers]]*, *[[A Little Bit Longer]]* un *[[Lines, Vines and Trying Times]]*. Pirmie trīs albumi ir tikuši pārdoti vairāk nekā 8 miljonos kopiju. 2008. gadā grupa tika nominēta Grammy balvai kategorijā "Breakthrough Artist".

## Atsauces

## Ārējās saites
* Oficiālā mājaslapa
No wave

***No wave*** (no angļu valodas — 'bezvilnis') ir pagrīdes mūzikas, filmu, performances, video un laikmetīgās mākslas kustība, kas radās Ņujorkā 1970. gadu beigās.

*No wave* galvenokārt izpaužas tieši mūzikā. *No wave* mūzikai raksturīgākās iezīmes ir atonālas skaņas, vienveidīgs, atkārtots ritms, trokšņu mūzikas disonanse un vispārēja tendence muzikālās tekstūras izcelt vairāk par melodiju. Pazīstamākie *no wave* mūzikas izpildītāji: *[[Teenage Jesus]]*, *[[Glenn Branca]]*, *[[Theoretical Girls]]*, *[[Rhys Chatham]]*, *[[8-Eyed Spy]]*, *[[Bush Tetras]]*, *[[The Del-Byzanteens]]*, *[[DNA]]*, *[[Džodija Harisa]]*, *[[Mars (grupa)|Mars]]*, *[[The Static]]*, *[[Suicide]]*, *[[Ut]]* un *[[Sonic Youth]]*. Latvijas mūzikā no *no wave* kustības ietekmējusies grupa *[[Nikto]]*.

## Ārējās saites
* ''No Wave Wikia''
Roms Ubarts

**Roms Ubarts** (dzimis ) ir bijušais lietuviešu vieglatlēts, startēja diska mešanas sacensībās. Ir pārstāvējis PSRS un Lietuvas izlases. R. Ubarts izcīnīja zelta medaļu 1992. gada olimpiskajās spēlēs Barselonā un sudraba medaļu 1988. gada olimpiskajās spēlēs Seulā. 1986. gada Eiropas čempionātā viņš izcīnīja zelta medaļu.

## Ārējās saites
Lemurs

**Lemurs** var būt:

* kaķu lemurs — vienīgā suga lemuru ģintī
* lemuri — viena no primātu kārtas virsdzimtām
Larks' Tongues in Aspic

***Larks' Tongues in Aspic*** ir progresīvā roka grupas King Crimson piektais studijas albums. Tas tika izdots 1973. gadā. Atšķirībā no grupas iepriekšējiem albumiem šī albuma skanējumā radīšanā pirmoreiz tiek lietota vijole un arī vairāki ne tik izplatīti sitaministrumenti, piemēram, metāla sloksnes un kalimbas.

## Skaņdarbu saraksts
### Pirmā puse
# "Larks' Tongues in Aspic, Part One" (Deivids Kross, Roberts Frips, Džons Vetons, Bills Brufords, Džeimijs Mirs) — 13:36
# "Book of Saturday" (Frips, Vetons, Ričards Palmers-Džeimss) — 2:49
# "Exiles" (Kross, Frips, Palmers-Džeimss) — 7:40

### Otrā puse
# "Easy Money" (Frips, Vetons, Palmers-Džeimss) — 7:54
# "The Talking Drum" (Kross, Frips, Vetons, Brufords, Mirs) — 7:26
# "Larks' Tongues in Aspic, Part Two" (Frips) — 7:12
Dionīsijs Fabrīcijs

thumb|270px|Dionīsija Fabrīcija hronikas otrais izdevums (1795).
**Dionīsijs Fabrīcijs** (latīņu: *Dionysius Fabricius*) bija jezuītu prāvests Vīlandē Pārdaugavas hercogistes laikā. Līdz 1610. gadam viņš latīņu valodā vairākos posmos sarakstīja Livonijas vēstures sērijas 4 daļās, kas aptvēra laika posmu no katoļu priesteru ierašanās Līvzemē līdz autora pieredzētajiem notikumiem, — *Livonicae Historiae compendiosa series, in quatuor digesta partes ab anno 1158 usque ad annum 1610*. 

Par viņa dzīvi ir zināms, ka viņš bijis saistīts ar Viļņas jezuītu akadēmiju (Viļņas universitātes priekšteci), kur izskolojis vairākus dedzīgus katoļu priesterus, ieskaitot Jozafatu Kunceviču, kas 1617. gadā kļuva par Vitebskas katoļu bīskapu, 1618. gadā par Polockas arhibīskapu un 1623. gadā gāja bojā sadursmēs ar pareizticīgajiem.

## Grāmatas apraksts

Manuskripts ir mēģinājums aprakstīt Livonijas vēsturi no Polijas-Lietuvas kopvalsts un Romas katoļu baznīcas uzskatu viedokļa. Tas veltīts Pārdaugavas hercogistes administratoram J. Hodkevičam un sadalīts šādās daļās: 
* I daļa apraksta Vidzemes un Igaunijas iekarošanu un kristīšanu katoļu ticībā (1158—1238),
* II daļa apraksta Livonijas konfederācijas laika notikumus (1238—1561),
* III daļa apraksta Livonijas kara notikumus (1561—1582),
* IV daļa apraksta Pārdaugavas hercogistes laiku (1582—1611), īpaši poļu-zviedru kara pirmo posmu (1600—1611).

Dionīsija Fabrīcija grāmatā atrodamas autentiskas ziņas par latviešu ticējumiem un paražām 16. gadsimtā: “Ir skaidri zināms, ka šī barbaru tauta stāv ārpus kultūras, jo dievu vietā pielūdz sauli, mēnesi un pat koku.” “Daži tik labi zina burvības mākslas, ka pat vasaras vidū, kad mēdz būt visniknākais karstums, var izsaukt sarmu, salnu un sniegu. Bet, kas vēl vairāk, iesētu un jau līdz papēžiem izaugušu labību viņi ar savu burvību tā aiztura, ka asni ieaug atkal zemē un tīrumos tiek tā sajaukti, ka zemkopis nedabū nekādus augļus.” “Daži tur savā mājā pūķus (dracones), kas citiem zog labību un nes mājā.” “Bērēs viņi ir ieraduši žēloties, lādēt bargo verdzību un nekrietno kundzības jūgu, novēlēt turpretī laimi mirušajiem, kas atsvabinājušies no verdzības, ko nežēlīgie vācieši tiem uzspieduši.” 

Rokrakstu pirmo reizi 1795. gadā iespieda Gustavs fon Bergmanis savā privātajā Rūjienas spiestuvē.

2010. gadā tika publicēts grāmatas igauņu tulkojums ar paralēlo latīņu tekstu “Liivimaa ajaloo lühiülevaade: Livonicae historiae compendiosa series”.

## Darbi
* Livonicae Historiae compendiosa series, in quatuor digesta partes ab anno 1158 usque ad annum 1610 curante G. Bergmann. Editio secunda (izdevis Gustavs fon Bergmans 1795. gadā, atkārtots izdevums 1848. gadā)

* Kurzer Abriss der livländischen Geschichte von Dionysius Fabricius. Übersetzte v. G. und K. Freymann. -- Jb FLG 1896-1899. Fellin 1900, lk. 61-195. (vācu tulkojums)

## Informācijas avoti
* Fabricijs (Fabricius) Dionīsijs, Historia.lv

## Atsauces
Pasaules čempionāts motokrosā

**Pasaules čempionāts motokrosā** ir pasaules motokrosa sacensību sērija, kuru organizē FIM. Čempionāts iedalās trīs klasēs - MX1, MX2 un MX3. Sacīkstes sastāv kvalifikācijas un 2 finālbraucieniem, katrs ar ilgumu 35 minūtes plus divi apļi. Vienā čempionāta sezonā vidēji norisinās vairāk nekā 16 sacensības.

## Vēsture
Pirmais čempionāts norisinājās 1957. gadā, un tajā piedalījās motocikli ar 500 cm3 dzinējiem. 1962. gadā tika izveidota 250 cm3 dzinēju klase un 1975. gadā 125 cm3 dzinēju klase. Pirms 1957. gada šis čempionāts bija pazīstams kā Eiropas čempionāts.

2002. gadā FIM izmainīja sacensību nolikumu, lai atspoguļotu izmaiņas dzinēju tehnoloģijās un pārietu uz videi draudzīgākiem četrtaktu dzinējiem. Tika izveidotas **MX1** klase, kas kļuva par čempionāta augstāko klasi, kurā varēja piedalīties motocikli, kas aprīkoti ar divtaktu dzinējiem līdz 250 cm3 un četrtaktu dzinējiem līdz 450 cm3. **MX2** klasē atļauts piedalīties motocikliem, kas aprīkoti ar divtaktu dzinējiem līdz 125 cm3 un četrtaktu dzinējiem līdz 250 cm3. **MX3** klasē atļauts piedalīties motocikliem, kas aprīkoti ar divtaktu dzinējiem līdz 500 cm3 un četrtaktu dzinējiem līdz 650 cm3.

## Ārējās saites

* Oficiālā mājaslapa
Lemurveidīgie

**Lemurveidīgie** (*Lemuriformes*) ir vienīgā mūsdienās dzīvojošo slapjdeguna pērtiķu (*Strepsirrhini*) infrakārta, kurā ir 2 virsdzimtas: Madagaskarā dzīvojošie lemuri un lori no Āfrikas un Āzijas. Tomēr starp sistemātiķiem nav vienprātības par lemurveidigo infrakārtas sistemātiku. Ir zinātnieki, kas lemurveidīgo infrakārtā sistematizē tikai lemurus, bet lorus izdala atsevišķā lorveidīgo infrakārtā (*Lorisiformes*).

## Kopīgās īpašības
Visiem slapjdeguna pērtiķiem, izņemot slaidpirkstaiņus, ir zobu-ķemme: priekšzobi un ilkņi aug tādā veidā, kas ir piemēroti kažoka tīrīšanai un izķemmēšanai. Kažoka kopšanai ir vēl viena adaptācija - tualetes nags, kas aug uz pēdas otrā pirksta, toties īkšķis gan plaukstām, gan pēdām novietots pretī pārējiem pirkstiem. Lemurveidīgajiem tāpat kā pārējiem primātiem ir 5 pirksti gan rokām, gan kājām. Lielākajai daļai sugu pirkstu nagi ir plakani. Smadzeņu lielums pret ķermeņa masu ir mazāks kā to radiniekiem no sausdeguna pērtiķu apakškārtas, kas liecina par zemāku inteliģenci. Toties tiem ir labāk attīstīta oža.

## Sistemātika
* **Lemurveidīgo infrakārta** (*Lemuriformes*)
** virsdzimta Lemuri (*Lemuroidea*)
*** dzimta Indri (*Indriidae*)
*** dzimta Lemuri (*Lemuridae*)
*** dzimta Peļlemuri (*Cheirogaleidae*)
*** dzimta Slaidlemuri (*Lepilemuridae*)
*** dzimta Slaidpirkstaiņi (*Daubentoniidae*)
** virsdzimta Lori (*Lorisoidea*)
*** dzimta Galago (*Galagidae*)
*** dzimta Lori (*Lorisidae*)

## Atsauces

## Ārējās saites
* Introduction to the Primates
AMA Motokrosa čempionāts

**AMA Motokrosa čempionāts** ir galvenās motokrosa sacensību sērijas ASV, kas notiek kopš 1972. gada. Čempionāta organizatori ir Amerikas motociklistu asociācija un *MX Sports Pro Racing*. Čempionātā iedalās divās klasēs: 250 motokrosa klasē (motocikli ar divtaktu 0-125 cm3 vai četrtaktu 150-250 cm3 dzinējiem) un 450 motokrosa klasē (motocikli ar divtaktu 150-250 cm3 vai četrtaktu 251-450 cm3 dzinējiem). Motociklus ar 125 cm3 dzinējiem iekļāva čempionātā tikai no 1974. gada. Sākot ar 1993. gadu motociklus ar 500 cm3 dzinējiem no čempionāta klases izslēdza.

## Atsauces

## Ārējās saites
* ''MX Sports Pro Racing'' oficiālā mājaslapa
Billijs Rejs Sairuss

**Viljamss Rejs "Billijs Rejs" Sairuss** (; dzimis  Fletvudsā, Kentuki štatā, ASV) ir amerikāņu kantrimūziķis, dziesmu autors un aktieris. B. R. Sairuss ir viens no kantrimūzikas attīstības veicinātājiem. Kopš 1992. gada viņš ir izdevis 11 studijas albumus, 38 singlus, no kuriem pazīstamākais ir "Achy Breaky Heart". "Achy Breaky Heart" bija pirmais singls, kas Austrālijā ir sertificēts ar trīskāršo platīna disku un kļuva par 1992. gada pārdotāko singlu Austrālijā. Pēc šīs dziesmas videoklipa iznākšanas līnijdejas kļuva populāras visā ASV. B. R. Sairusa līdz šim veiksmīgākais albums ir viņa debijas albums *[[Some Gave All]]*, kas ASV tika sertificēts ar deviņkāršo platīna disku. Par saviem muzikālajiem darbiem ir saņēmis vairākus apbalvojumus un ticis nominēts vairākām balvām.

Viņa meita Mailija Sairusa arī ir populāra mūziķe un aktrise.

## Diskogrāfija

## Atsauces

## Skatīt arī
* Mailija Sairusa

## Ārējās saites

* Oficiālā mājaslapa
Can't Be Tamed

***Can't Be Tamed*** ir amerikāņu dziedātājas Mailijas Sairusas trešais studijas albums, kas izdots  sadarbībā ar ierakstu kompāniju *[[Hollywood Records]]*. 

Albums tika rakstīts 2009. gada *[[Wonder World Tour]]* laikā. Albums ir sasniedzis vairāku topu augstākās vietas.

## Dziesmu saraksts
### Standarta izdevums

### Deluxe edition
;CD (dziesmu saraksts tāds pats kā standarta izdevumā)

## Atsauces

## Ārējās saites
* Mailijas Sairusas oficiālā mājaslapa
Spēlē kā Maikls

**"Spēlē kā Maikls"** () ir 2002. gada amerikāņu fantastikas kinokomēdija, kuras režisors ir Džons Šulcs. Galvenās lomas filmā atveido Lil Bow Wow, Moriss Česnats, Džonatans Lipnickis un Brenda Songa. Filma tapa sadarbībā ar NBA Entertainment. Filma ir stāsts par kādu bāreņu nama puisi Kelvinu, kurš atrod Maikla Džordana bērnības dienu sporta apavus un vēlāk sāk spēlēt NBA kluba Ņujorkas "Knicks" sastāvā. Filmā ir filmējušies vairāki NBA spēlētāji.

## Ārējās saites
The Best of Both Worlds (dziesma)

**"The Best of Both Worlds"** ir amerikāņu dziedātājas Mailijas Sairusas singls, ko viņa izpilda kā Hanna Montana. Tas tika izdots  sadarbībā ar ierakstu kompāniju Walt Disney Records. Šis ir Hannas Montanas pirmā albuma *[[Hannah Montana (albums)|Hannah Montana]]* un seriāla "Hanna Montana: Dubultā dzīve" vadošais singls. "The Best of Both Worlds" ir Mailijas Sairusas atpazīstamākā dziesma, ar ko viņa kļuva populāra mūzikas industrijā.

## Dziesmu saraksts

## Atsauces

## Ārējās saites
* Hannas Montanas oficiālā mājaslapa
Sandra Buloka

**Sandra Anete Buloka** (; dzimusi  Ārlingtonas apgabalā, Virdžīnijas štatā, ASV) ir amerikāņu aktrise un režisore. Kļuva slavena 1990. gados pēc filmēšanās filmās "Ātrums" un "Kamēr tu gulēji". Vēlāk filmējusies tādās filmās kā "Mis slepenā aģente" un "Sadursme", kas izpelnījās pozitīvas kritiķu atsauksmes un ieguva trīs 78. Kinoakadēmijas balvas. 2007. gadā viņa bija 14. visvairāk pelnošā sieviešu slavenība, viņas kopējie ienākumi ir 85 miljoni ASV dolāru. 2010. gadā viņa ietekmīgā finanšu žurnāla *[[Forbes]]* vērtējumā kļuva par Holivudas vislabāk apmaksāto aktrisi. 2009. gadā S. Buloka filmējās komerciāli visveiksmīgākajās filmās "Bildinājums" un "Neredzamā puse".

S. Buloka 2009. gadā saņēma Zelta globusa balvu, Ekrāna Aktieru ģildes balvu un Kinoakadēmijas balvu "Labākā aktrise galvenajā lomā" par lomu filmā "Neredzamā puse". Tajā pašā gadā aktrise saņēma Zelta avenes balvu par lomu filmā "Viss par Stīvu", tādējādi kļūstot par pirmo aktrisi, kas vienā gadā saņēmusi gan Amerikas Kinoakadēmijas, gan Zelta avenes balvu.

## Filmogrāfija

## Atsauces

## Ārējās saites
Bullock

***Bullock*** ir angļu cilmes uzvārds un vietvārds. *Bullock* var būt:

* Buloka — uzvārds sieviešu dzimtē;
* Buloks — uzvārds vīriešu dzimtē.